*Projekts*

2020. gada Rīkojums Nr.

Rīgā (prot.Nr.   . §)

**Par valstij piekrītošo nekustamo īpašumu Ķiršu ielā 4, Cēsīs, Cēsu novadā un Raiņa ielā 15, Cēsīs, Cēsu novadā nodošanu Cēsu novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam nodot bez atlīdzības Cēsu novada pašvaldības īpašumā valstij piekrītošo zemes un būvju Ķiršu ielā 4, Cēsīs, Cēsu novadā (kadastra Nr. 42010080320), kas sastāv no daudzdzīvokļu dzīvojamās mājas (būves kadastra apzīmējums Nr. 42010080320 001),  šķūņa (būves kadastra apzīmējums Nr. 42010080320 002) un šķūņa (būves kadastra apzīmējums Nr. 42010080320 003) un valstij piekrītošo zemes un būvju Raiņa ielā 15, Cēsīs, Cēsu novadā (kadastra Nr. 42010053415), kas sastāv no dzīvojamās mājas (būves kadastra apzīmējums Nr. 42010053415 001),  šķūņa (būves kadastra apzīmējums Nr. 42010053415 002 ) un šķūņa (būves kadastra apzīmējums Nr. 42010053415 003) (turpmāk – nekustamie īpašumi), lai saskaņā ar likuma "Par pašvaldībām" 15. panta pirmo daļu tās izmantotu pašvaldības autonomās funkcijas īstenošanai – teritorijas labiekārtošana un palīdzība iedzīvotājiem dzīvokļu jautājumu risināšanā - nodrošināšanai.

2. Cēsu novada pašvaldībai nekustamos īpašumus bez atlīdzības nodot valstij, ja tās vairs netiek izmantotas šā rīkojuma 1. punktā minētās funkcijas īstenošanai.

3. Pilnvarot Cēsu novada pašvaldību parakstīt nostiprinājuma lūgumu par nekustamo īpašumu tiesību nostiprināšanu valstij uz nekustamiem īpašumiem.

4. Cēsu novada pašvaldībai, nostiprinot zemesgrāmatā īpašuma tiesības uz šā rīkojuma pielikumā minētajiem nekustamajiem īpašumiem:

4.1. ierakstīt nekustamos īpašumus zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Cēsu novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Cēsu novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.

5. Šā rīkojuma 4.3. apakšpunktā minēto aizliegumu – apgrūtināt būves ar hipotēku – nepiemēro, ja būves tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A. K. Kariņš

Vides aizsardzības un reģionālās attīstības ministra p.i. –

aizsardzības ministrs A. Pabriks